বিডিওএসএন (BDOSN)-বাংলাদেশে ওপেন সোর্স ভিত্তিক সবচেয়ে বড় প্রতিষ্ঠান হচ্ছে বাংলাদেশ ওপেন সোর্স নেটওয়ার্ক (সংক্ষেপে বিডিওএসএন) । ওপেন সোর্স ভিত্তিক এই অলাভজনক প্রতিষ্ঠানটি যাত্রা শুরু করে ২০০৫ সালের ২৪ অক্টোবর। বাংলাদেশে উন্মুক্ত সফটওয়্যার জনপ্রিয় করার পেছনে এই প্রতিষ্ঠানটির অবদান অনস্বীকার্য। উন্মুক্ত সোর্স বিষয়ক বিভিন্ন কর্মশালা ছাড়াও এই প্রতিষ্ঠানটি বিভিন্ন সময় উন্মুক্ত সফটওয়্যার সম্বলিত ওপেন সিডি প্রকাশ করে থাকে যা স্বল্পমূল্যে পাওয়া যায়। এছাড়াও কেউ আগ্রহী হলে বিডিওএসএনের অফিস থেকে সম্প্রতি প্রকাশিত উন্মুক্ত অপারেটিং সিস্টেম উবুন্টুর বাংলা সংষ্করণ ‘হৈমন্তি’-এর সিডিও সংগ্রহ করতে পারেন। ওপেন সোর্সের পাশাপাশি এই প্রতিষ্ঠানটি জনমানুষের বিশ্বকোষ হিসেবে খ্যাত উইকিপিডিয়া বাংলাকে সমৃদ্ধ করার ক্ষেত্রে বিশেষ ভূমিকা রাখছে।